b'\n_START_ARTICLE_\nMiro Rahkola\n_START_SECTION_\nUra\n_START_PARAGRAPH_\nRahkola on Porin \xc3\x84ssien kasvatti. H\xc3\xa4n voitti kaudella 2005\xe2\x80\x932006 B-nuorten puolustajien maalip\xc3\xb6rssin kuudella osumallaan ja kauden p\xc3\xa4\xc3\xa4tteeksi B-nuorten SM-hopeaa. Kaudella 2006\xe2\x80\x932007 Rahkola oli \xc3\x84ssien A-nuorten tehokkain puolustaja ja voitti koko A-nuorten SM-liigan puolustajien maalip\xc3\xb6rssin  13 osumallaan. H\xc3\xa4n teki monen muun junioripelaajan tavoin kolmivuotisen SM-liigasopimuksen toukokuussa 2007. Rahkola ei debytoinut SM-liigassa viel\xc3\xa4 kaudella 2007\xe2\x80\x932008, joka p\xc3\xa4\xc3\xa4ttyi A-nuorten hopeaan. Kaudella 2008\xe2\x80\x932009 h\xc3\xa4n pelasi kaksi SM-liigaottelua. Rahkola voitti samalla kaudella A-nuorten SM-liigan puolustajien sy\xc3\xb6tt\xc3\xb6p\xc3\xb6rssin 22 sy\xc3\xb6t\xc3\xb6ll\xc3\xa4\xc3\xa4n ja sijoittui puolustajien pistep\xc3\xb6rssiss\xc3\xa4 nelj\xc3\xa4nneksi._NEWLINE_Kaudella 2009\xe2\x80\x932010 Rahkola pelasi 13 SM-liigaottelua j\xc3\xa4\xc3\xa4den niiss\xc3\xa4 ilman tehopisteit\xc3\xa4. H\xc3\xa4n teki joulukuussa 2009 yksivuotisen jatkosopimuksen \xc3\x84ssien kanssa. Rahkola siirtyi tammikuussa 2010 lainalle Mestis-joukkue Kajaanin Hokkiin kuukauden loppuun kest\xc3\xa4v\xc3\xa4ll\xc3\xa4 sopimuksella, mutta h\xc3\xa4n jatkoi sit\xc3\xa4 kauden loppuun siirtorajan kynnyksell\xc3\xa4._NEWLINE_Lokakuussa 2010 \xc3\x84ss\xc3\xa4t lainasi Rahkolan KooKoohon. 11 siell\xc3\xa4 pelatun ottelun j\xc3\xa4lkeen h\xc3\xa4n palasi \xc3\x84ssiin paikkaamaan loukkaantumisia. Rahkola pelasi kauden ainoat kolme SM-liigaotteluaan ja h\xc3\xa4n avasi pistetilins\xc3\xa4 SM-liigassa yhdell\xc3\xa4 sy\xc3\xb6tt\xc3\xb6pisteell\xc3\xa4\xc3\xa4n. Marraskuun 2010 lopulla Rahkola palasi 31. tammikuuta 2011 kest\xc3\xa4neell\xc3\xa4 lainasopimuksella KooKoohon. H\xc3\xa4n kuitenkin palasi Poriin jo tammikuun puolessa v\xc3\xa4liss\xc3\xa4 ja vahvisti kolmen ottelun verran \xc3\x84ssien A-nuoria, kunnes siirtorajan kynnyksell\xc3\xa4 helmikuussa 2011 Rahkola siirtyi loppukaudeksi lainalle Mikkelin Jukureihin. H\xc3\xa4n voitti joukkueessa kauden p\xc3\xa4\xc3\xa4tteeksi Mestis-hopeaa._NEWLINE_Kaudeksi 2011\xe2\x80\x932012 Rahkola siirtyi yksivuotisella sopimuksella TuToon. Kaudella 2012\xe2\x80\x932013 h\xc3\xa4n jatkoi uraansa Ranskan Ligue Magnusin Drakkars de Caenissa. Kaudeksi 2013\xe2\x80\x932014 Rahkola palasi Mestikseen ja teki vuoden mittaisen sopimuksen Jokipoikien kanssa. Kaudeksi 2014\xe2\x80\x932015 h\xc3\xa4n siirtyi Ruotsin kolmanneksi korkeimmalle sarjatasolle Hockeyettanin nousijajoukkue Varberg HK:n paitaan._NEWLINE_Syyskuussa 2015 Rahkola siirtyi loppukauden 2015\xe2\x80\x932016 kattavalla sopimuksella Suomi-sarjan nousijajoukkue Karhu HT:n riveihin.'